El Castell d'Alaquàs acull una exposició amb motiu del IV Centenari de la publicació de "El ingenioso hidalgo Don Quijote de la Mancha"
07/04/2005 11:03:00

# El Castell d'Alaquàs acull una exposició amb motiu del IV Centenari de la publicació de "El ingenioso hidalgo Don Quijote de la Mancha"

*   07/04/2005 11:03:00
*   [Imprimir](#)
*   Compartir
*    https://www.alaquas.org/documento.asp?id\_do=9579

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9579%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acull%20una%20exposici%C3%B3%20amb%20motiu%20del%20IV%20Centenari%20de%20la%20publicaci%C3%B3%20de%20%22El%20ingenioso%20hidalgo%20Don%20Quijote%20de%20la%20Mancha%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9579/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9579/9579_Form_4.jpg)](https://www.alaquas.org/ficheros/documentos/2005/2/9579/9579_Form_10.jpg "<a href='https://www.alaquas.org/ficheros/documentos/2005/2/9579/9579_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull una exposició amb motiu del IV Centenari de la publicació de \"El ingenioso hidalgo Don Quijote de la Mancha\"</a>")

En aquesta mostra, que s'inaugurarà el divendres 8 d'abril, hi ha diverses edicions del llibre des del segle XVIII fins a l'actualitat

El Castell d'Alaquàs, amb motiu de la commemoració del IV Centenari de la publicació "El ingenioso hidalgo don Quijote de la Mancha", acull la mostra "Don Quixot, Gentilhome i Cavaller", una exposició que gira al voltant de la figura de l'autor, Miguel de Cervantes, i de la seua producció literària amb el trasfons de les novel·les de cavalleries.

La mostra està formada per diferents vitrines on es poden contemplar diverses edicions del llibre des del segle XVIII fins a l'actualitat, facsímils i materials diversos en paper com ara postals, làmines o estampes. A més a més, el visitant podrà conèixer la particular visió que de l'ingeniós gentilhome té l'autor alemany Eberhard Schlotter mitjançant l'exhibició de quatre aiguaforts. La mostra es completa amb la projecció d'un audiovisual amb les seqüències més conegudes i significatives de l'obra i que ha estat elaborat a partir d'escenes de la sèrie de TVE El Quixot. A través d'aquesta exposició, es vol apropar a les persones interessades el coneixement de la situació social i econòmica de l'Espanya de la seua època.

Per tal d'aprofundir en el coneixement d'aquesta obra, especialment entre els i les escolars d'Alaquàs, i per tal de constatar que han participat activament, s'han elaborat una sèrie de fitxes pedagògiques, que tots els estudiants hauran d'omplir en visitar la mostra.

El contingut de la mostra, que s'emmarca dins del conjunt d'exposicions itinerants organitzades per la CAM al voltant de l'obra cervantina, forma part de l'edició cultural de l'obra dirigida per Andrés Amorós. La inauguració es celebrarà demà divendres a les 19:30 hores de la vesprada.  "Don Quixot, Gentilhome i Cavaller" es podrà visitar al monument històric fins el 28 d'abril.